Fiat Uno
Fiat Uno – itališkas automobilis, priklausantis supermini klasei (didesnis nei miesto automobilis, tačiau mažesnis nei šeimos automobilis). Pirmasis Fiat Uno pradėtas gaminti 1983 m. ir Italijoje gamintas iki 1995 m. Po to jis gamintas daugelyje kitų šalių, o naujausias Fiat Uno nuo 2010 iki 2013 m. rinktas Brazilijoje, Betimo mieste. Iš viso šių modelių pagaminta apie 8,8 milijonus ir pagal šį rodiklį modelis yra aštuntoje vietoje automobilių istorijoje.